rejauldu/bengali-wikipedia huggingface dataset:
কুয়াকু অদিলঁ দর্জলেস কসুনু (; জন্ম: ৪ জানুয়ারি ২০০১; অদিলঁ কসুনু নামে সুপরিচিত) হলেন একজন আইভোরীয় পেশাদার ফুটবল খেলোয়াড়। তিনি বর্তমানে জার্মান ক্লাব বায়ার লেভারকুজেন এবং কোত দিভোয়ার জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  কসুনু ২০২০ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ২১ ম্যাচে অংশগ্রহণ করেছেন।   প্রারম্ভিক জীবন  কুয়াকু অদিলঁ দর্জলেস কসুনু ২০০১ সালের ৪ঠা জানুয়ারি তারিখে কোত দিভোয়ারের আবিজানে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কসুনু নিজ দেশে অনুষ্ঠিত ২০২৩ আফ্রিকা কাপ অব নেশন্সের জন্য ঘোষিত কোত দিভোয়ারের ২৭ সদস্যের চূড়ান্ত দলে স্থান পেয়েছিলেন, যেখানে তিনি তিন ম্যাচে সর্বমোট ২৫০ মিনিট খেলেছেন; এর মাধ্যমে তিনি প্রতিযোগিতাটির শিরোপা জয়লাভ করেছেন।   পরিসংখ্যান   আন্তর্জাতিক    দল  সাল  ম্যাচ  গোল কোত দিভোয়ার  ২০২০  ৩  ০ ২০২১  ৭  ০ ২০২২  ৫  ০ ২০২৩  ২  ০ ২০২৪  ৩  ০ সর্বমোট  ২১  ০   তথ্যসূত্র    বহিঃসংযোগ                বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:আইভোরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কোত দিভোয়ারের আন্তর্জাতিক ফুটবলার বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:আফ্রিকা কাপ অব নেশন্স বিজয়ী খেলোয়াড় বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:ক্লাব ব্রুজের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:আলসভেনস্কানের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:সুইডেনে আইভোরীয় প্রবাসী ক্রীড়াবিদ বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে প্রবাসী ফুটবলার
200px|thumb|একটি নিউক্লিয় বিভাজন বিক্রিয়াঃ ইউরেনিয়াম-২৩৫-এর নিউক্লিয়াস কর্তৃক একটি ধীর গতির নিউট্রন শোষণের ফলে তা দ্রুতগতিসম্পন্ন ক্ষুদ্র আকৃতির হালকা পদার্থে পরিণত হয়। এক্ষেত্রে তিনটি নিউট্রন উৎপন্ন হয়।  নিউক্লীয় বিভাজন বা নিউক্লিয় ফিশন (neuclear fission) একটি পারমাণবিক বিক্রিয়া যেখানে পারমাণবিক নিউক্লিয়াসের ভাঙন ঘটে এবং তা ক্ষুদ্রাতিক্ষুদ্র অংশে বিভক্ত হয়। সাধারণভাবে যে সকল পরমাণুর পারমাণবিক সংখ্যা ৯২ বা তার বেশি তারা ফিশন বিক্রিয়ায় অংশগ্রহণ করে।         এক্ষেত্রে নিউক্লিয়াস নিউট্রন এবং অপেক্ষাকৃত কম ভরবিশিষ্ট নিউক্লিয়াসে পরিণত হয়। এই নিউক্লিয়ার বিক্রিয়ার ফলে গামা রশ্মির আকারে ফোটন নির্গত হয়। ভারী পদার্থের ক্ষেত্রে নিউক্লিয় ফিশন একটি তাপ উৎপাদী বিক্রিয়া যা বিপুল পরিমাণ শক্তি নির্গত করে। এই শক্তি তড়িৎ-চুম্বকীয় বিকিরণ বা গতিশক্তিরূপে নির্গত হতে পারে।(প্রায় ২০০ MeV) শক্তি উৎপাদনের জন্য বিভাজন বিক্রিয়ায় উৎপন্ন পদার্থের মোট বন্ধন শক্তি অবশ্যই প্রাথমিক পদার্থের বন্ধন শক্তির তুলনায় বেশি হতে হবে। উৎপন্ন পদার্থ এক্ষেত্রে প্রাথমিক পদার্থের তুলনায় সম্পূর্ণ ভিন্ন। নিউক্লিয়ার পদার্থবিজ্ঞান এবং নিউক্লিয় রসায়নে বিভাজন বিক্রিয়া সম্পর্কে আলোচনা করা হয়।  পারমাণবিক শক্তি উৎপাদনের জন্য বিভাজন বিক্রিয়া ব্যবহৃত হয়। এছাড়া পারমাণবিক অস্ত্রের বিস্ফোরণ সরিয়ে নেবার জন্যও এই বিক্রিয়া ব্যবহৃত হয়। উভয় পদ্ধতিই সম্ভব হয়েছে কারণ কিছু কিছু পদার্থ যাদেরকে পারমাণবিক জ্বালানি বলে, তারা মুক্ত নিউট্রনের আঘাতের ফলে এই ফিশন বিক্রিয়া ঘটায়। এর ফলে শিকল বিক্রিয়ার মাধ্যমে শক্তি উৎপন্ন হয়। পারমাণবিক চুল্লীতে এই বিক্রিয়াকে নিয়ন্ত্রিতভাবে ঘটাতে না পারলে ব্যাপক বিস্ফোরণ ঘটতে পারে।   আবিষ্কারক  ১৯৩৯ সালে জার্মান বিজ্ঞানী অটোহ্যান ফিশন আবিষ্কার করেন।   ব্যবহার  নিউক্লিয় ফিশন প্রক্রিয়ায় উৎপন্ন তাপ বিদ্যুৎ উৎপাদনে ব্যবহার করা হয়। এছাড়া বিভিন্ন রেডিও আইসোটোপ তৈরি হয়।   বহিঃসংযোগ   পারমাণবিক অস্ত্রের প্রভাব  নিউক্লীয় ফিশন সম্বন্ধে Alsos Digital Library এর গ্রন্থ ও রচনাবলির তালিকা  নিউক্লীয় ফিশনের আবিষ্কার    atomicarchive.com নিউক্লীয় ফিশনের ব্যাখ্যা  Nuclear Files.org নিউক্লীয় ফিশন কী?  নিউক্লীয় ফিশনের অ্যানিমেশন  বিষয়শ্রেণী:পারমাণবিক পদার্থবিজ্ঞান বিষয়শ্রেণী:পারমাণবিক বিক্রিয়া বিষয়শ্রেণী:অস্ট্রীয় উদ্ভাবন বিষয়শ্রেণী:নিউক্লীয় পদার্থবিজ্ঞান বিষয়শ্রেণী:নিউক্লীয় রসায়ন বিষয়শ্রেণী:তেজস্ক্রিয়তা বিষয়শ্রেণী:জার্মান উদ্ভাবন বিষয়শ্রেণী:নাৎসি যুগের জার্মান উদ্ভাবন
ডান|100x100পিক্সেল|পাহাড়ি নারী  ... শনি শিংনাপুর গ্রামের কোনো বাড়ির দরজা নেই?  ... আলম আরা ভারতীয় উপমহাদেশের প্রথম সবাক চলচ্চিত্র?  ... নিষিদ্ধ সম্পাদকীয় কবিতার প্রথম দুটি পঙক্তি বাংলাদেশে সর্বোচ্চ ব্যবহৃত রাজনৈতিক স্লোগান? ... ভারতের স্বাধীনতা আন্দোলনে সক্রীয়  গোপন কংগ্রেস রেডিও একবার তাদের সরঞ্জাম গোদাবরী নদীতে ডুবিয়ে দিয়েছিল?  ...  তাকি উসমানি ২০২০ সালের জরিপে বিশ্বের সবচেয়ে প্রভাবশালী ৫০০ জন মুসলিমের তালিকায় প্রথম স্থান অধিকার করেছিলেন?  ... চিত্রকর্ম পাহাড়ি নারী, এটির নির্মাতা অমৃতা শের-গিলের নিজবাড়ির আশপাশে বসবাসকারী দরিদ্র মানুষের জীবন থেকে অনুপ্রাণিত? (চিত্রে উপস্থাপিত)
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ০৫:০৭, ৯ মে ২০২৩ (ইউটিসি) আল-আমান বাহেলা খাতুন জামে মসজিদ   – (অপসারণের প্রস্তাবনা দেখুনলগ দেখুন) () WP:NRELORG অনুসারে উল্লেখযোগ্য ধর্মীয় প্রতিষ্ঠান নয়। কোনো ঐতিহাসিক প্রেক্ষাপট নেই বা ঐতিহাসিক/প্রত্নতাত্ত্বিক স্থাপনাও নয়। ~মহীন (আলাপ) ১৬:২৯, ১ মে ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
লুসিফার হল পৃথ্বীরাজ সুকুমারন পরিচালিত ২০১৯ সালের ভারতীয় মালয়ালম ভাষার মারপিটধর্মী চলচ্চিত্র। চলচ্চিত্রটির চিত্রনাট্য রচনা করেছেন মুরলি গোপী। আশির্বাদ সিনেমাসের ব্যানারে চলচ্চিত্রটি প্রযোজনা করেছেন অ্যান্টনি পেরুম্বাবুর। এটি পৃথ্বীরাজ সুকুমারনের পরিচালিত প্রথম চলচ্চিত্র। এতে প্রধান চরিত্রে অভিনয় করেছেন মোহনলাল, এবং পার্শ্ব চরিত্রে অভিনয় করেছেন বিবেক ওবেরয়, মঞ্জু ওয়ারিয়ার, পৃথ্বীরাজ সুকুমারন, টবিনো টমাস, ইন্দ্রজিৎ সুকুমারন, সানিয়া আইয়াপ্পন, সাইকুমার, কলাভবন শাজন, ও নায়লা ঊষা। চলচ্চিত্রটির সুর করেছেন দীপক দেব এবং চিত্রগ্রহণের দায়িত্ব পালন করেছেন সুজিত বাসুদেব।  কুশীলব  মোহনলাল - স্টিফেন নেদুমপল্লি / কুরেশী আবরাম  বিবেক ওবেরয় - বিমল "ববি" নায়ার  মঞ্জু ওয়ারিয়ার - প্রিয়দর্শিনী "প্রিয়া" রামদাস  পৃথ্বীরাজ সুকুমারন - জায়েদ মাসুদ  টবিনো টমাস - যতীন রামদাস  ইন্দ্রজিৎ সুকুমারন - গোবর্ধন  সানিয়া ইয়াপ্পান - জাহ্নবী  সাইকুমার - মহেশ বর্মা  কলাভবন শাজন - আলোশি জোসেফ  নায়লা ঊষা - অরুন্ধতী  গিজু জন - সঞ্জীব  বাইজু সন্তোষ - মুরুগান  ফজিল - ফাদার নেদুমপল্লি  সচিন খেড়কর - পি. কে. রামদাস  সুরেশ চন্দ্র মেনন - আবদুল  শিবাজী গুরুবায়ুর - মেদায়িল রাজন  নন্দু - পি. এস. পীতাম্বরন  জন বিজয় - মায়িলবাহনম আইপিএস  অনিশ জি. মেনন - সুমেশ  কাইনাকারি থঙ্করাজ - নেদুমপল্লি কৃষ্ণন  তথ্যসূত্র  বহিঃসংযোগ      বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের মারপিটধর্মী চলচ্চিত্র বিষয়শ্রেণী:২০১০-এর দশকের মালয়ালম ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:২০১৯-এর অ্যাকশন চলচ্চিত্র বিষয়শ্রেণী:রাজনীতিবিদ সম্পর্কে চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:রাশিয়ায় ধারণকৃত চলচ্চিত্র বিষয়শ্রেণী:বেঙ্গালুরুতে ধারণকৃত চলচ্চিত্র বিষয়শ্রেণী:কোচিতে ধারণকৃত চলচ্চিত্র বিষয়শ্রেণী:কুট্টিক্কানমে ধারণকৃত চলচ্চিত্র বিষয়শ্রেণী:তিরুবনন্তপুরমে ধারণকৃত চলচ্চিত্র
চট্টগ্রাম জেলা মাদ্রাসার নামধরণপ্রতিষ্ঠা সালজেলা উপজেলাকাগতিয়া এশাতুল উলুম কামিল এম. এ. মাদরাসাকামিল১৯৩২চট্টগ্রামবিনাজুরী, রাউজান, চট্টগ্রাম।বায়তুশ শরফ আদর্শ কামিল মাদরাসাকামিল১৯৮২চট্টগ্রামধনিয়ালা পাড়া, দেওয়ানহাটজামেয়া আহমদিয়া সুন্নিয়া কামিল মাদরাসাকামিল১৯৫৪চট্টগ্রামপশ্চিম ষোলশহর ওয়ার্ডকাট্টলী জাকেরুল উলুম ফাজিল মাদ্রাসাফাজিল ১৯৭৪চট্টগ্রামআকবর শাহজামেয়া মিল্লিয়া আহমদিয়া কামিল মাদ্রাসাকামিল১৯৫৪চট্টগ্রামনাজিরহাট পৌরসভাশাহচান্দ আউলিয়া কামিল মাদ্রাসাকামিল১৯২৮চট্টগ্রামপটিয়া পৌরসভাহাশিমপুর ইসলামিয়া মুকবুলিয়া কামিল মাদ্রাসাকামিল১৯৪১চট্টগ্রামচন্দনাইশ পৌরসভাচুনতি হাকিমিয়া কামিল মাদ্রাসাকামিল১৮১০চট্টগ্রামচুনতি, লোহাগাড়া চট্টগ্রামমীরসরাই লতিফিয়া কামিল মাদ্রাসাকামিলচট্টগ্রামমিরসরাই উপজেলা   ব্রাহ্মণবাড়িয়া জেলা  মাদ্রাসার নামধরণপ্রতিষ্ঠা সালজেলাউপজেলাভাদুঘর দারুস সুন্নাহ কামিল মাদ্রাসাকামিল১৯৬৪ব্রাহ্মণবাড়িয়াসদর উপজেলাআলহাজ্ব আমেনা বেগম টাইটেল মাদ্রাসাকামিলপুরকুইল গাউছিয়া হাবিবিয়া ফাযিল মাদরাসাফাজিল১৯৬৪ব্রাহ্মণবাড়িয়াকসবা উপজেলাদৌলতপুর কাশেমুল উলুম আলিম মাদ্রাসাআলিম১৯৩৫দাঁতমন্ডল ইরফানিয়া আলিম মাদ্রাসাআলিম১৯৫০আকবর আল উলুম আলিম মাদ্রাসাআলিম১৯৭৬কছিয়াত ইসলামিয়া দাখিল মাদ্রাসাদাখিল১৯৬৯শ্যামবাড়ী ইসলামিয়া দাখিল মাদ্রাসাদাখিল১৯৯৭শিবপুর ইসলামিয়া দাখিল মাদ্রাসাদাখিল২০০১   চাঁদপুর জেলা  মাদ্রাসার নামধরণপ্রতিষ্ঠা সালজেলাউপজেলাফরাজিকান্দি উয়েসীয়া কামিল মাদ্রাসাকামিলচাঁদপুরমতলব উত্তর উপজেলাফরিদগঞ্জ মজিদিয়া কামিল মাদ্রাসাকামিল১৯৮৬চাঁদপুরফরিদগঞ্জ উপজেলাসাদরা হামীদিয়া ফাজিল মাদ্রাসাফাজিল১৯৩১চাঁদপুরহাজীগঞ্জ উপজেলানুনিয়া ইসলামিয়া সিনিয়র ফাজিল মাদ্রাসাফাজিল১৯৩১চাঁদপুরশাহরাস্তি উপজেলালতিফগঞ্জ ইসলামিয়া ফাজিল মাদ্রাসাফাজিল১৯০৪চাঁদপুরফরিদগঞ্জ উপজেলানওগাঁও রাশেদিয়া ফাজিল মাদ্রাসাফাজিল১৯২২চাঁদপুরমতলব উপজেলা  লক্ষ্মীপুর জেলা  মাদ্রাসার নামধরণপ্রতিষ্ঠা সালজেলাউপজেলাটুমচর ইসলামিয়া কামিল মাদ্রাসাকামিল১৯২১লক্ষ্মীপুরসদর উপজেলাআবিরনগর মাহমুদিয়া দাখিল মাদ্রাসাদাখিল১৯০২লক্ষ্মীপুরলক্ষ্মীপুর সদর উপজেলা  নোয়াখালী জেলা  মাদ্রাসার নামধরণপ্রতিষ্ঠা সালজেলাউপজেলানোয়াখালী কারামতিয়া কামিল মাদ্রাসাকামিল১৮৫০নোয়াখালীসদর উপজেলানোয়াখালী ইসলামিয়া কামিল মাদ্রাসাকামিল১৯১৩নোয়াখালীসদর উপজেলা   ফেনী জেলা  মাদ্রাসার নামধরণপ্রতিষ্ঠা সালজেলাউপজেলাপরশুরাম ইসলামিয়া ফাজিল মাদ্রাসাফাজিল১৯৫৬ফেনীপরশুরাম উপজেলা  খাগড়াছড়ি জেলা  মাদ্রাসার নামধরণপ্রতিষ্ঠা সালজেলাউপজেলাটুমচর ইসলামিয়া কামিল মাদ্রাসাকামিল১৯২১লক্ষ্মীপুরসদর উপজেলা  কুমিল্লা জেলা  মাদ্রাসার নামধরণপ্রতিষ্ঠা সালজেলাউপজেলাআল-আমিন ইসলামিয়া কামিল মাদ্রাসাকামিল১৯৮৪কুমিল্লাচান্দিনা উপজেলাবদরপুর নেছারিয়া ফাজিল মাদ্রাসাফাজিল১৯৫৫কুমিল্লাচান্দিনা উপজেলা   বান্দরবান জেলা  কাগতিয়া এশাতুল উলুম কামিল এম এ মাদ্রাসা !কামিল  !১৯৩২ !চট্টগ্রাম,  !রাউজান   কক্সবাজার জেলা  মাদ্রাসার নামধরণপ্রতিষ্ঠা সালজেলাউপজেলামগনামা মাঝিরপাড়া শাহ রশিদিয়া আলিম মাদ্রাসাআলিম১৯৫৬কক্সবাজারপেকুয়া উপজেলাচকরিয়া ক্যাডেট মাদ্রাসা২০০৫কক্সবাজারচকরিয়া উপজেলা   তথ্যসূত্র   বিষয়শ্রেণী:চট্টগ্রাম বিভাগের আলিয়া মাদ্রাসা
হরিনারায়ণপুর বহুমুখী উচ্চ বিদ্যালয় কুষ্টিয়া জেলার সদর উপজেলার হরিনারায়ণপুরে অবস্থিত একটি মাধ্যমিক বিদ্যালয়। বিদ্যালয়টি ব্রিটিশ আমলে নির্মিত ও তৎকালীন সময়ে কলকাতা বিশ্ববিদ্যালয় কর্তৃক স্বীকৃতি প্রাপ্ত একটি শিক্ষাপ্রতিষ্ঠান। প্রাতিষ্ঠানিক সাফল্যের জন্য বিদ্যালয়টির যথেষ্ট সুনাম রয়েছে।   ইতিহাস  ১৮৯১ সালে হরিনারায়ণপুর গ্রামের বাসিন্দাদের সমন্বিত উদ্যোগে কালীগঙ্গা নদীর পশ্চিম তীরে বিদ্যালয়টি প্রতিষ্ঠিত হয়। বিদ্যালয় প্রতিষ্ঠায় হরিনারায়ণপুর গ্রামের যারা বিশেষ উদ্যোগী ভূমিকা পালন করেন তাদের মধ্যে কালীদাস চক্রবর্তী, রামগোপাল ভট্টাচার্য, কালীদাস ভট্টাচার্য তর্কালঙ্কার, হরিশচন্দ্র চৌধুরী, নবীন চৌধুরী ও লোলিতমোহন প্রামাণিক অন্যতম। হরিনারায়ণপুর গ্রাম ছাড়াও নিকটস্থ কয়েকটি গ্রামের বাসিন্দাও বিদ্যালয় প্রতিষ্ঠায় ভূমিকা রাখেন। তাদের মধ্যে বারদী গ্রামের উমানাথ সেন, শিবনাথ মজুমদার, কৃষ্ণনাথ সরকার, ধরপুর নিবাসী গোপাল চন্দ্র ভৌমিক, গোপীনাথ সান্যাল শান্তিডাঙ্গা নিবাসী মহিমা চন্দ্র বিশ্বাস ও সাধুচরণ বিশ্বাস-এর নাম উল্লেখযোগ্য।  প্রথমে খড়ের ঘরে বিদ্যালয়ের কার্যক্রম শুরু হয়। দ্বিধাবিভক্ত গ্রামবাসীর মধ্যে কোন্দলের কারণে খড়ের ঘর বেশ কয়েকবার অগ্নিদগ্ধ হয়। ১৯০০ সালে কুষ্টিয়া মহকুমার প্রশাসক বীরেন সেন  বিদ্যালয়টি পাকা ভবনে প্রতিষ্ঠার উদ্যোগ নেন। ১৯০২ সালে তিনি পাকা ভবনের ভিত্তি স্থাপন করেন। যার নির্মাণ কাজ শেষ হয় ১৯০৮ সালে ১৯০৯ সালে বিদ্যালয়টি হরিনারায়ণপুর ইংলিশ হাই স্কুল  নামে কলকাতা বিশ্ববিদ্যালয় কর্তৃক স্বীকৃত পায়।   অবস্থান  বিদ্যালয়টি কুষ্টিয়া জেলার সদর উপজেলার হরিনারায়ণপুর ইউনিয়নের সদর দপ্তর হরিনারায়ণপুরের  হরিনারায়ণপুর বাজারে অবস্থিত। কুষ্টিয়া শহর থেকে কুষ্টিয়া-ঝিনাইদহমহাসড়ক হয়ে বিদ্যালয়টির দুরত্ব ২২ কিলোমিটার। বিদ্যালয় থেকে কুষ্টিয়া-ঝিনাইদহ মহাসড়কের দুরত্ব ২.১ কিলোমিটার।   অবকাঠামো  বিদ্যালয়ের মোট ভবনের সংখ্যা ০৬টি এর মধ্যে ৩টি দ্বিতল, ১টি ছয় তলার নতুন একাডেমিক ভবন, ১টি একতলা ও ১টি টিন শেডের। বিদ্যালয়ে একটি ছাত্রাবাস, একটি একটি প্রধান শিক্ষকের বাসভবন, সুগঠিত লাইব্রেরি, কম্পিউটার ল্যাব ও বিজ্ঞানাগার রয়েছে। এছাড়াও বিদ্যালয়ের নিজস্ব খেলার মাঠ ও একটি ভিন্নধর্মী শহীদ মিনার রয়েছে।   শিক্ষা কার্যক্রম  বিদ্যালযটি মাধ্যমিক পর্যায়ে যশোর বোর্ডের অধীনে রয়েছে। ৯ম-১০ম শ্রেণীতে ০৩টি বিভাগ রয়েছে, এগুলো হলো-   বিজ্ঞান বিভাগ   মানবিক বিভাগ   বাণিজ্য বিভাগ   উল্লেখযোগ্য শিক্ষার্থী    গোলাম কুদ্দুস, বাঙালি কবি, কথাসাহিত্যিক ও সাংবাদিক  সৈয়দ আলতাফ হোসেন, কুষ্টিয়া-৩ আসনের সাবেক সংসদ সদস্য   চিত্রশালা    গ্রন্থপঞ্জিকা      তথ্যসূত্র   বিষয়শ্রেণী:১৮৯১-এ প্রতিষ্ঠিত বিষয়শ্রেণী:কুষ্টিয়া জেলার বিদ্যালয় বিষয়শ্রেণী:১৮৯১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৯১-এ ব্রিটিশ ভারতে প্রতিষ্ঠিত
গৌতম ঘোষ () (জন্ম: ১৯৫০) হলেন একজন ভারতীয় বাঙালি চলচ্চিত্র পরিচালক, সংগীত পরিচালক ও চিত্রগ্রাহক। তিনি মূলত বাংলা চলচ্চিত্রে কাজ করে থাকেন। তিনি চারটি জাতীয় চলচ্চিত্র পুরস্কার ও একটি ফিল্মফেয়ার পুরস্কার অর্জন করেছেন।   প্রারম্ভিক জীবন  ঘোষ ১৯৫০ সালের ২৪শে জুলাই পশ্চিমবঙ্গের কলকাতা শহরে জন্মগ্রহণ করেন। তার মাতা স্বান্তনা এবং পিতা হিমাংশু কুমার ঘোষ। তার শিক্ষাজীবন শুরু হয় সেন্ট জন্‌স ডিওসেসান স্কুলে। তিনি চতুর্থ শ্রেণি পর্যন্ত এই বিদ্যালয়ে পড়াশোনা করেন এবং এরপর পার্শ্ববর্তী ক্যাথিড্রাল মিশনারি বয়েজ স্কুলে স্থানান্তরিত হন। তিনি কলকাতা বিশ্ববিদ্যালয় থেকে স্নাতক সম্পন্ন করেন।   কর্মজীবন  গৌতম ঘোষ তাঁর কর্মজীবন শুরু করেন প্রামাণ্যচিত্র দিয়ে।   পরিচালিত ছবির তালিকা   মা ভূমি (১৯৭৯), তেলুগু ভাষায়  দখল (১৯৮১)  পাড় (১৯৮৪)  অন্তর্জলী যাত্রা (১৯৮৭)  পদ্মানদীর মাঝি (১৯৯২)   পতঙ্গ (১৯৯৩)   গুড়িয়া (১৯৯৭)   দেখা (২০০১)  আবার অরণ্যে ( ২০০৩)  যাত্রা (২০০৬)  কালবেলা (২০০৯)  মনের মানুষ (২০১০)  শঙ্খচিল (২০১৫)  অভিনীত চলচ্চিত্র  বাইশে শ্রাবণ (২০১১)   চতুষ্কোণ (২০১৪)  একলা আকাশ (২০১২) সৃজিত মুখোপাধ্যায় পরিচালিত বাইশে শ্রাবণ চলচ্চিত্রে গৌতম ঘোষ একজন হাংরি আন্দোলনকারী কবির চরিত্রে অভিনয় করেছেন। বস্তুত এই প্রথম বাংলা সিনেমায় পরীক্ষা-নিরীক্ষামূলক সাহিত্যকে স্থান দেয়া হল।  পুরস্কার   বঙ্গবিভূষণ (২০১২)  তথ্যসূত্র  বহিঃসংযোগ    বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:কলকাতার ব্যক্তি বিষয়শ্রেণী:কলকাতার চলচ্চিত্র পরিচালক বিষয়শ্রেণী:পশ্চিমবঙ্গের চিত্রগ্রাহক বিষয়শ্রেণী:বাঙালি হিন্দু বিষয়শ্রেণী:বাঙালি চলচ্চিত্র পরিচালক বিষয়শ্রেণী:ভারতীয় প্রামাণ্য চলচ্চিত্র নির্মাতা বিষয়শ্রেণী:ভারতীয় চিত্রগ্রাহক বিষয়শ্রেণী:বঙ্গবিভূষণ প্রাপক বিষয়শ্রেণী:শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার বিজয়ী চলচ্চিত্র পরিচালক বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাকার পুরস্কার বিজয়ী বিষয়শ্রেণী:শ্রেষ্ঠ পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
মাইকেল "দ্য পাইক" হেইটলার (মৃত্যু ৩০ এপ্রিল, ১৯৩১) শিকাগো আউটফিটের জন্য পতিতাবৃত্তিতে জড়িত ছিলেন, একজন নিষিদ্ধ গ্যাংস্টার। একজন ইহুদি জনতার বস আজকের ইউক্রেনে জন্মগ্রহণ করেছিলেন, যাকে ওয়াল্ডহেইম কবরস্থানে সমাহিত করা হয়েছে।  আরো পড়ুন   কেলি, রবার্ট জে. মার্কিন যুক্তরাষ্ট্রে সংগঠিত অপরাধের এনসাইক্লোপিডিয়া । ওয়েস্টপোর্ট, কানেকটিকাট: গ্রীনউড প্রেস, 2000।আইএসবিএন 0-313-30653-2  সিফাকিস, কার্ল। মাফিয়া এনসাইক্লোপিডিয়া । নিউ ইয়র্ক: দা ক্যাপো প্রেস, 2005।আইএসবিএন 0-8160-5694-3  সিফাকিস, কার্ল। দ্য এনসাইক্লোপিডিয়া অফ আমেরিকান ক্রাইম । নিউ ইয়র্ক: ফ্যাক্টস অন ফাইল ইনক।, 2001।আইএসবিএন 0-8160-4040-0   তথ্যসূত্র    বহিঃসংযোগ    গেটসবার্গ টাইমস  findagrave.com বিষয়শ্রেণী:মার্কিন যৌনকারবারি বিষয়শ্রেণী:মার্কিন পতিতালয়ের মালিক ও ম্যাডাম বিষয়শ্রেণী:১৯৩১-এ মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:১৮৭৬-এ জন্ম
ড. সোমেন্দ্রনাথ বন্দ্যোপাধ্যায় ( ১৯২৬ — ১৮ মার্চ ২০২২) ছিলেন শান্তিনিকেতনের প্রবীণ আশ্রমিক অধ্যাপক ও রবীন্দ্র গবেষক।   জন্ম ও প্রারম্ভিক জীবন  অধ্যাপক সোমেন্দ্রনাথ বন্দ্যোপাধ্যায়ের জন্ম  ব্রিটিশ ভারতের অধুনা পশ্চিমবঙ্গের  পশ্চিম বর্ধমান জেলার বরাচক কোলিয়ারির মাতুলালয়ে। তার মাতামহ রাজেন্দ্রনাথ বন্দ্যোপাধ্যায়  রবীন্দ্রনাথের সঙ্গে দশ বছর কাটান শিলাইদহে।  পৈতৃক নিবাস ছিল  বাঁকুড়া-বিষ্ণুপুর সন্নিহিত চুয়ামসিনা গ্রামে। পিতা শিল্পী সত্যেন্দ্রনাথ বন্দ্যোপাধ্যায়। সোমেন্দ্রনাথের শৈশব কেটেছে পিতার কর্মক্ষেত্র প্রথমে করাচির দয়াশ্রমে, ও পরে গোরক্ষপুরে।  সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৭৫৮, তার হাতেখড়ি করাচিতে হলেও, বিদ্যালয়ের পাঠ কলকাতার চেতলা বয়েজ স্কুলে। সেখানে তার শিক্ষক ছিলেন কবি দীনেশ দাশ।  কর্মজীবন  এম এ পাশের পর সোমেন্দ্রনাথের কর্মজীবন শুরু হয় কলকাতার  বিদ্যাসাগর কলেজে অধ্যাপনা দিয়ে।  পরবর্তীতে দীর্ঘ সময় তিনি বিশ্বভারতীর বাংলা বিভাগে অধ্যাপনা করেন। এখান থেকে অবসরের পরও তার  জীবনের বেশির ভাগ সময় কেটেছে  শান্তিনিকেতনেই । জাপানি শিক্ষা বিভাগের আধিকারিক হিসাবে কাজ করেছেন নিপ্পন ভবনে। শান্তিনিকেতনে অধ্যাপকদের সংগঠন 'অধ্যাপক সভা' গঠনে সক্রিয় ভূমিকা নেন এবং ‘সাহিত্যিকা’ নামের এক নাট্যগোষ্ঠীর সভাপতি ছিলেন তিনি। শান্তিনিকেতনে তিনি  অধ্যাপনার পাশাপাশি রবীন্দ্র চর্চা ও গবেষণায় লিপ্ত ছিলেন। ছোটবেলা থেকেই পিতার শিল্পকর্ম দেখে বড় হয়েছেন। তাই স্বাভাবিক কারণেই  শিল্পকলার প্রতিও তার বিশেষ আগ্রহ ছিল। শান্তিনিকেতনে দীর্ঘদিনের কাজের সুবাদে বিভিন্ন সময়ে তিনি মহাত্মা গান্ধী,  সুনীতিকুমার চট্টোপাধ্যায়, বিনোদ বিহারী মুখোপাধ্যায়, রামকিঙ্কর বেইজ,  নন্দলাল বসু সত্যজিৎ রায় প্রমুখ  বহু বিশিষ্টজনের সান্নিধ্যে এসেছেন। তাদের সম্পর্কে নিজের অভিজ্ঞতা নিয়ে লেখা বিস্মরণের বাইরে গ্রন্থটি হল ইতিহাসের এক গুরুত্বপূর্ণ উপাদান। তাঁর রচিত অন্যান্য  গ্রন্থগুলির মধ্যে উল্লেখযোগ্য গ্রন্থগুলি হল -  রবীন্দ্র চিত্রকলা: রবীন্দ্র সাহিত্যের পটভূমিকা  রবীন্দ্রনাথ : পস্টারিটির পথে  রবীন্দ্র চিত্রকলা  মাই ডেজ উইথ রামকিঙ্কর বেজ  শিল্পী রামকিঙ্কর: আলাপচারি,   বাংলার বাউল কাব্যদর্শন প্রভৃতি।  তার একাধিক গ্রন্থ জাপানি ভাষাতেও অনুদিত হয়েছে।  জীবনাবসান  সোমেন্দ্রনাথ বন্দ্যোপাধ্যায় ২০২২ খ্রিস্টাব্দের ১৮ মার্চ শুক্রবার রাতে হৃদরোগে আক্রান্ত হয়ে পরলোক গমন করেন।    তথ্যসূত্র    বিষয়শ্রেণী: ১৯২৬-এ জন্ম  বিষয়শ্রেণী: ২০২২-এ মৃত্যু  বিষয়শ্রেণী: বাঁকুড়া জেলার ব্যক্তি  বিষয়শ্রেণী: বাঙালি লেখক   বিষয়শ্রেণী: কলকাতা বিশ্ববিদ্যালয়ের প্রাক্তন শিক্ষার্থী
শেখ সোলায়মান (জন্ম: অজানা - মৃত্যু: ১৯৮৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে সাহসিকতাপূর্ণ অবদানের জন্য বাংলাদেশ সরকার তাকে বীর প্রতীক খেতাবে ভূষিত করে।দৈনিক প্রথম আলো, "তোমাদের এ ঋণ শোধ হবে না" | তারিখ: ০২-১০-২০১২   জন্ম ও শিক্ষাজীবন  শেখ সোলায়মানের পৈতৃক বাড়ি মাদারীপুর জেলার রাজৈর উপজেলার নারায়ণপুর গ্রামে। তার বাবার নাম মো. সবদু শেখ এবং মায়ের নাম মাজু বিবি। তার স্ত্রীর নাম আনোয়ারা বেগম। তাদের চার ছেলে ও এক মেয়ে।   কর্মজীবন  শেখ সোলায়মান চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম সেক্টরের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। কালুরঘাট, রাঙামাটি, হেঁয়াকো, চিকনছড়াসহ বিভিন্ন স্থানে প্রতিরোধযুদ্ধ শেষে ভারতে যান। এরপর প্রথমে ১ নম্বর সেক্টরে এবং পরে নিয়মিত মুক্তিবাহিনীর জেড ফোর্সের অধীনে যুদ্ধ করেন।   মুক্তিযুদ্ধে ভূমিকা  মুক্তিযুদ্ধ শুরু হলে টানা প্রায় এক মাস শেখ সোলায়মান ও তার সহযোদ্ধারা যুদ্ধে ছিলেন। পাকিস্তান সেনাবাহিনীর বিরুদ্ধে বিভিন্ন স্থানে ক্রমাগত যুদ্ধ করেন। ঠিকমতো তাদের আহার-নিদ্রা হয়নি। জনবল ও অস্ত্রের রসদ কমে যায়। সেনাবাহিনীর অব্যাহত আক্রমণের মুখে তারা পিছু হটেন, কিন্তু মনোবল হারাননি। শেখ সোলায়মান ও তার সহযোদ্ধারা পিছু হটে সমবেত হন সীমান্ত এলাকায়। চারদিকে পাহাড়। তাদের অবস্থান এক জঙ্গলের ভেতরে। চারদিক সুনসান। ক্লান্ত সহযোদ্ধারা বিশ্রামে, তবে সবাই সতর্ক। যেকোনো সময় পাকিস্তান সেনাবাহিনী তাদের আক্রমণ করতে পারে। ভোর হয় হয়। এমন সময় তাদের অবস্থানে আক্রমণ চালায় পাকিস্তানি সেনারা। শান্ত এলাকা তীব্র গোলাগুলিতে হঠাৎ প্রকম্পিত হয়ে পড়ে। শত্রুর আক্রমণে শেখ সোলায়মান ও তার সহযোদ্ধারা বিচলিত হননি। প্রত্যাশিত ছিল শত্রুর এ আক্রমণ। তারা প্রস্তুতই ছিলেন। দ্রুত যে যেভাবে পারেন আক্রমণ মোকাবিলা শুরু করেন। আক্রমণকারী পাকিস্তানি সেনারা ছিল বেপরোয়া ও অপ্রতিরোধ্য। জীবনের মায়া তাদের ছিল না। মরিয়া মনোভাব নিয়ে মুক্তিযোদ্ধাদের আক্রমণ করে। শেখ সোলায়মান সহযোদ্ধাদের নিয়ে সাহসিকতার সঙ্গে আক্রমণ প্রতিরোধ করেন। কিন্তু বিপুল বিক্রমে যুদ্ধ করেও পাকিস্তানি সেনাদের অগ্রযাত্রা তারা ঠেকাতে ব্যর্থ হন। কয়েক ঘণ্টা তুমুল যুদ্ধ হয়। এরপর তারা পুনরায় পিছু হটতে বাধ্য হন। এ ঘটনা ১৯৭১ সালের ২৭ এপ্রিলের। বৃহত্তর চট্টগ্রাম জেলার অন্তর্গত হেঁয়াকোয়। মুক্তিযুদ্ধ শুরু হলে চট্টগ্রাম অঞ্চলে প্রতিরোধযুদ্ধরত মুক্তিযোদ্ধারা বিভিন্ন স্থানে যুদ্ধের পর সমবেত হন সীমান্তবর্তী রামগড়ে। তাদের একাংশ প্রতিরক্ষা অবস্থান নেন হেঁয়াকোয়। মুক্তিযোদ্ধাদের এ দলে ছিলেন শেখ সোলায়মান। তারা ছিলেন কয়েকটি উপদলে বিভক্ত। একটি উপদলের নেতৃত্বে ছিলেন তিনি। রামগড় মুক্ত রাখতে সামরিক দিক থেকে হেঁয়াকো ছিল বেশ গুরুত্বপূর্ণ। পাকিস্তান সেনাবাহিনী রামগড় দখলের জন্য পূর্ণ শক্তিতে অগ্রসর হয়। প্রথমে হেঁয়াকোয় অবস্থানরত মুক্তিযোদ্ধাদের তিন দিক থেকে আক্রমণ করে। ভারী অস্ত্রশস্ত্রে সজ্জিত পাকিস্তানি সেনাদের আক্রমণে শেখ সোলায়মানসহ মুক্তিযোদ্ধারা বেশ নাজুক অবস্থায় পড়ে যান। কয়েক ঘণ্টা যুদ্ধের পর তারা পিছু হটে চিকনছড়ায় যান। পাকিস্তান সেনাবাহিনী এক দিন পর সেখানেও আক্রমণ করে। তখন মুক্তিযোদ্ধাদের চিকনছড়া থেকে পিছু হটে রামগড় যেতে হয়। ২ মে রক্তক্ষয়ী এক যুদ্ধের পর রামগড়ের পতন ঘটে।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:১৯৮৬-এ মৃত্যু বিষয়শ্রেণী:মাদারীপুর জেলার ব্যক্তি
জ্যানিস পলিস (২৫ জুন ১৯৩৮ - ১২ এপ্রিল ২০১১) ছিলেন একজন সোভিয়েত এবং লাটভিয়ান ঔষধবিজ্ঞান এবং রিমান্টাডিন সংশ্লেষণের প্রথম পদ্ধতিগুলির মধ্যে একটির বিকাশকারী, যেটি ১৯৬৩ সালে ডু পন্ট অ্যান্ড কোম্পানির উইলিয়াম ডব্লিউ প্রিচার্ড আবিষ্কার করেছিলেন।- US patent 3352912 to W. W. Prichard- United States Patent № 4551552: Process for preparing rimantadine: Rimantadine and related compounds useful as antivirals were first described by Prichard in U.S. Pat. Nos. 3,352,912 and 3,592,934. Both patents describe the preparation of rimantadine from the corresponding ketone oxime by reduction with lithium aluminum hydride. তিনি লাটভিয়ার এলেজা প্যারিশে জন্মগ্রহণ করেন। ৬ ফেব্রুয়ারী ২০০৯-এ, পলিস অসামান্য উদ্ভাবকদের জন্য বিশ্ব মেধাসম্পদ সংস্থা পুরস্কারে ভূষিত হয়। পোলিস ৭২ বছর বয়সে ১২ এপ্রিল ২০১১ তারিখে লাটভিয়ার রিগায় মারা যান।   তথ্যসূত্র    আরও পড়া         বিষয়শ্রেণী:ঔষধবিজ্ঞানী বিষয়শ্রেণী:লাতভীয় বিজ্ঞানী বিষয়শ্রেণী:২০১১-এ মৃত্যু বিষয়শ্রেণী:১৯৩৮-এ জন্ম
জম্মু ও কাশ্মীর ন্যাশনাল প্যান্থার্স পার্টি হল ভারতের জম্মু ও কাশ্মীর রাজ্যের একটি সমাজতান্ত্রিক এবং ধর্মনিরপেক্ষ রাষ্ট্রীয় রাজনৈতিক দল। দলটি ২৩ মার্চ ১৯৮২ সালে স্বামী ও স্ত্রী দম্পতি অধ্যাপক ভীম সিং এবং জয় মালা দ্বারা প্রতিষ্ঠিত হয়েছিল, এর লক্ষ্য হল "দুর্নীতি, সাম্প্রদায়িকতা, অপরাধীকরণ, মাদকের হুমকিকে ধ্বংস করা" এবং চূড়ান্ত মাধ্যমে একটি সত্যিকারের গণতন্ত্র প্রতিষ্ঠা করা। বিপ্লব   প্যান্থার্স পার্টি পার্বত্য উধমপুর নির্বাচনী এলাকায় তার শক্ত ঘাঁটিতে চার দশকেরও বেশি সময় ধরে বিধানসভা ও স্থানীয় পর্যায়ে ক্ষমতা বজায় রেখেছে, যেখানে আশেপাশে ৫.৯ মিলিয়ন টন লিথিয়াম রয়েছে, যা বিশ্বের ৭ম বৃহত্তম পরিচিত রিজার্ভ, যার আনুমানিক মূল্য $500 বিলিয়ন, ২০২৩ সালে আবিষ্কৃত হয়।  প্যান্থার্স পার্টি তিন দশকেরও বেশি সময় ধরে ধারা ৩৭০ এবং ৩৫এ ধারা বিলোপের জন্য প্রচারণা চালিয়েছিল, দাবি করে যে জম্মু ও কাশ্মীর রাজ্যের বিশেষ মর্যাদা প্রত্যাহার করা হবে, এবং এটিকে সম্পূর্ণরূপে অন্তর্ভুক্ত করার জন্য ভারতের প্রজাতন্ত্র এই দাবিগুলি অবশেষে ২০১৯ সালের আগস্টে রাষ্ট্রপতির আদেশ দ্বারা পূরণ করা হয়েছিল যা জম্মু ও কাশ্মীরের বিশেষ মর্যাদা প্রত্যাহার করেছিল । প্যান্থার্স পার্টি হিন্দু -সংখ্যাগরিষ্ঠ জম্মু বিভাগকে ভারতের একটি নতুন এবং পৃথক রাজ্য হিসাবে স্বীকৃতি দিয়ে জম্মু ও কাশ্মীর কেন্দ্রশাসিত অঞ্চলের আরও একটি বিভাগের জন্য প্রচারণা চালায়।   ২০১৭ সালে, ভীম সিং এবং জয় মালার ছেলে অঙ্কিত লাভ ২০১৯ সালের ভারতীয় সাধারণ নির্বাচনে ভারতের প্রধানমন্ত্রীর জন্য তার প্রার্থীতা ঘোষণা করেছিলেন।  তিনি ২৮ মে ২০১৭ তারিখে দলের নেতা হন  ২৩ জুন ২০২১-এ, প্যান্থার্স পার্টির সভাপতি অধ্যাপক ভীম সিংকে ২০২২ সালের ভারতীয় ভাইস প্রেসিডেন্ট নির্বাচনের সম্ভাব্য প্রার্থী হিসাবে মিডিয়ায় রিপোর্ট করা হয়েছিল, প্রধানমন্ত্রী মোদির বাসভবনে সাক্ষাতের ঠিক আগে অঙ্কিত লাভ মনোনয়নের জন্য সুপারিশ করেছিলেন। জম্মু ও কাশ্মীরের বিদ্রোহের বিষয়ে বিশেষ আলোচনার জন্য।    তথ্যসূত্র   বিষয়শ্রেণী:ভারতের রাজনৈতিক দল বিষয়শ্রেণী:১৯৮২-এ প্রতিষ্ঠিত রাজনৈতিক দল বিষয়শ্রেণী:ভারতের স্বীকৃত রাজ্যস্তরের রাজনৈতিক দল বিষয়শ্রেণী:অকার্যকর বহিঃসংযোগ সহ সমস্ত নিবন্ধ বিষয়শ্রেণী:জম্মু ও কাশ্মীরের রাজনৈতিক দল